Anunţul a fost făcut, astăzi, de asociațiile pentru protecţia consumatorilor, care timp de şase ani au derulat o campanie împotriva taxelor impuse de companiile aeriene low-cost.
Vizate sunt companiile Ryanair, easyJet, Vueling şi Volotea, care sunt acuzate de Ministerul spaniol pentru drepturile consumatorilor pentru că au încălcat drepturile clienţilor când au perceput taxe pentru bagajele de mână mai mari, alegerea locurilor sau tipărirea tichetelor de îmbarcare, în timp ce nu permit plăţile în numerar la birourile de check-in sau la cumpărarea de bunuri în avion, scrie Agerpres.
În acest context, cele patru companii aeriene au fost amendate cu 150 de milioane de euro pentru practici incorecte, au informat asociațiile pentru protecţia consumatorilor OCU şi Facua, care contestă aceste practici din 2018, şi pentru care Ministerul spaniol pentru drepturile consumatorilor demarat o investigație în 2023.
Într-un comunicat, Protecţia Consumatorilor (OCU) a precizat că şi alte ţări europene ar trebui să urmeze exemplul şi să pedepsească aceste "practici abuzive".
Mai mult, grupul de aviație spaniol ALA, a confirmat amenzile primite, dar a criticat decizia Guvernului deoarece ar încălca reglementările privind piaţa unică europeană şi libertatea companiilor de a-şi stabili propriile preţuri.
"Susținem dreptul consumatorilor de a alege cea mai bună opțiune de călători. Decizia autorităţilor spaniole va forţa 50 de milioane de pasageri care călătoresc doar cu un mic bagaj sub scaun să plătească pentru servicii pe care nu le doresc", susţine preşedintele ALA, potrivit observatornews.ro.